รายงานคณะกรรมการตรวจสอบ

คณะกรรมการตรวจสอบ บริษัท กรุ๊ปลีส จำกัด (มหาชน) ประกอบด้วยกรรมการอิสระ 3 ท่าน
ได้แก่ นายฉัตรชัย โชตนาการ เป็นประธานคณะกรรมการตรวจสอบ นางวชิรา ณ ระนอง
และนางสาวจรัญญา แสงสุขดี เป็นกรรมการตรวจสอบ ในรอบปี 2553
คณะกรรมการตรวจสอบได้เข้าร่วมประชุมกับฝ่ายบริหาร และผู้ตรวจสอบภายในจำนวน 5 ครั้ง
โดยมีความเห็นดังต่อไปนี้

-   รายงานทางการเงิน จากที่ได้พิจารณาสอบทานงบการเงินแต่ละไตรมาส และรายปี
    ร่วมกับฝ่ายบริหารและผู้สอบบัญชี พบว่ามีความถูกต้องตามหลักการบัญชีที่รับรองโดยทั่วไป
    ครบถ้วน และเป็นที่เชื่อถือได้

-   ระบบควบคุมภายใน บริษัทได้ว่าจ้างบริษัท แท็กซ์ สเปเชียลลิสท์ จำกัด
    ให้เป็นผู้ดำเนินการตรวจสอบภายใน โดยรายงานตรงต่อคณะกรรมการตรวจสอบ
    ซึ่งพบว่าระบบควบคุมภายใน มีความเพียงพอ และเป็นไปอย่างโปร่งใส ตรวจสอบได้
    ทั้งนี้หน่วยงานต่างๆ ภายในบริษัท ได้ให้ความร่วมมือในการตรวจสอบภายในเป็นอย่างดี
    ทำให้การตรวจสอบเป็นไปอย่างมีประสิทธิภาพ

-   การปฏิบัติตามกฎหมาย บริษัทดำเนินธุรกิจภายใต้กฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์ ตลอดจนกฎหมายและระเบียบที่กำหนดขึ้นโดยหน่วยงานต่างๆ
    ซึ่งมีความเกี่ยวข้องกับธุรกิจของบริษัทฯ อย่างเคร่งครัด

-   ผู้สอบบัญชี บริษัท สำนักงานเอินส์ท แอนด์ ยัง จำกัด รับหน้าที่เป็นผู้สอบบัญชีของบริษัทในปี
    2553 เป็นปีที่สี่ต่อเนื่องจากปีที่ผ่านมา
    ซึ่งการตรวจสอบบัญชีอยู่ภายใต้มาตรฐานการบัญชีที่มีความถูกต้องเหมาะสมในระดับสากล
    และมีค่าใช้จ่ายสำหรับการสอบบัญชีในระดับที่สมเหตุสมผล

-   รายการที่อาจมีความขัดแย้งทางผลประโยชน์
    คณะกรรมการตรวจสอบได้ร่วมพิจารณาการทำรายการระหว่างกันของบริษัทฯ
    พบว่ามีความสมเหตุสมผล โปร่งใส และเป็นไปเพื่อประโยชน์สูงสุดของบริษัทฯ
    ตามเกณฑ์ที่ตลาดหลักทรัพย์แห่งประเทศไทยกำหนด

-   การเข้าร่วมประชุมของคณะกรรมการตรวจสอบ

+-----------------------+----------------------+-----------------------+
| รายชื่อ                 | ประชุมคณะกรรมการ      | ป                     |
|                       |                      | ระชุมคณะกรรมการตรวจสอบ |
+-----------------------+----------------------+-----------------------+
| นายฉัตรชัย โชตนาการ     | 11/13                | 4/5                   |
|                       |                      |                       |
| นายสาธิต รังคสิริ *       | 7/11                 | 3/4                   |
|                       |                      |                       |
| นางวชิรา ณ ระนอง **    | 2/2                  | 1/1                   |
|                       |                      |                       |
| นางสาวจรัญญา แสงสุขดี    | 11/13                | 4/5                   |
+-----------------------+----------------------+-----------------------+

* ลาออกจากการเป็นกรรมการ วันที่ 19 ตุลาคม 2553

**เริ่มปฏิบัติหน้าที่กรรมการ วันที่ 3 พฤศจิกายน 2553

โดยรวมจากการที่คณะกรรมการตรวจสอบได้ปฏิบัติหน้าที่ พบว่าบริษัทฯ
มีระบบบการบริหารจัดการที่มีประสิทธิภาพ โปร่งใส สามารถตรวจสอบได้ในทุกขั้นตอน
จากระบบการจัดเก็บข้อมูลอย่างละเอียด เป็นระเบียบ สอดคล้องกันภายในแผนก
และสามารถอ้างอิงกันได้ระหว่างหน่วยงานต่างๆ ทั้งนี้ คณะกรรมการตรวจสอบสนับสนุนให้บริษัทฯ
ปฏิบัติตามหลักการกำกับดูแลกิจการที่ดีของตลาดหลักทรัพย์ (“การกำกับดูแลกิจการ”
มีรายงานในส่วนที่ 1 ข้อ 8 เรื่องการจัดการ ) พร้อมทั้งให้ข้อสังเกต ข้อเสนอแนะ
และแนวทางการปรับปรุง เพื่อให้เกิดประโยชน์สูงสุดแก่ทุกฝ่ายต่อไป

  คณะกรรมการตรวจสอบ

  บริษัท กรุ๊ปลีส จำกัด (มหาชน)